Diari Oficial de la Generalitat Valenciana


Sumari del DOGV 3610, del 22-10-1999 (1999/8498)

Informació pública del programa d'actuació integrada de la unitat d'actuació número 10 de Canet d'En Berenguer.
---------------------------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8498


Organisme emissor
:   Urbacru, SL

Tipus de document
:   Anunci

Informació pública del programa d'actuació integrada de la unitat d'actuació número 10 de Canet d'En Berenguer. [1999/M8498]
  
La mercantil Urbacru, SL ha formulat el programa d'actuació integrada de la unitat d'actuació número 10 de Canet d'En Berenguer, que inclou programa i projecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394 de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada llei, escau sotmetre l'esmentat programa, amb tota la documentació annexa, a informació pública, per termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altre alternatives tècniques al programa i, si escau, proposicions juridicoeconòmiques, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat i en el protocol a la Notaria del senyor Esteban Vicente Moliner Pérez, situada en l'avinguda dels Sants de la Pedra, número 8, de Sagunt, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtindre còpia de l'acta de protocol·lització del programa i dels documents que acompanyen a aquest, o sol·licitar l'exhibició d'aquesta.
  
L'esmentada documentació, així com l'expedient administratiu, podran consultar-se en l'Ajuntament de Canet d'En Berenguer els dies hàbils en idèntic horari, on, així mateix, poden presentar-se les al·legacions que s'hi formulen.
  
Així mateix, mitjançant aquest anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques, comença el dia hàbil següent al de la finalització del termini de 20 dies anteriorment indicat. Durant el dit termini podran formular-se les esmentades proposicions en l'Ajuntament de Canet d'En Berenguer, en horari de 09.00 a 14.00 hores.
  
Finalitzat aquest segon termini, el dia hàbil següent, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques en l'Ajuntament de Canet d'En Berenguer.
  
Cosa que es comunica mitjançant aquest avís, als efectes oportuns.
  
L'administrador d'Urbacru, SL: Juan Agustí Ramos.